**ĮSAKYMAS**

**DĖL KAUNO R. SAV., KARMĖLAVOS SEN., SERGEIČIKŲ II K., ŽEMĖS SKLYPO, KADASTRO NR. 5233/0013:345 PAGRINDINĖS ŽEMĖS NAUDOJIMO PASKIRTIES KEITIMO**

2021 m. rugsėjo 1 d. Nr. ĮS-2628

Kaunas

Vadovaudamasis Lietuvos Respublikos teritorijų planavimo įstatymo 20 straipsnio 2 dalies 2 punktu, Pagrindinės žemės naudojimo paskirties ir būdo nustatymo ir keitimo tvarkos bei sąlygų aprašo, patvirtinto Lietuvos Respublikos Vyriausybės 1999-09-29 nutarimo Nr. 1073 „Dėl pagrindinės žemės naudojimo paskirties nustatymo ir keitimo tvarkos patvirtinimo“, 10, 12 ir 17 punktais, Žemės naudojimo būdų turinio aprašu, patvirtintu Lietuvos Respublikos žemės ūkio ministro ir Lietuvos Respublikos aplinkos ministro 2005-01-20 įsakymu Nr. 3D-37/D1-40 „Dėl pagrindinės žemės naudojimo paskirties žemės būdų turinio, žemės sklypų naudojimo pobūdžių sąrašo ir jų turinio patvirtinimo“, Kauno rajono savivaldybės tarybos 2021-01-28 sprendimo Nr. TS-44 „Dėl pavedimo Administracijos direktoriui“ 1 punktu, Kauno rajono savivaldybės teritorijos bendrojo plano 1-uoju pakeitimu, patvirtintu Kauno rajono savivaldybės tarybos 2014-08-28 sprendimu+ Nr. TS-299 „Dėl Kauno rajono savivaldybės teritorijos bendrojo plano 1-ojo pakeitimo tvirtinimo“, 2017-11-16 sprendimu Nr. TS-411 „Dėl Kauno rajono savivaldybės teritorijos bendrojo plano 1-ojo pakeitimo koregavimo patvirtinimo“ ir 2020-05-28 sprendimu Nr. TS-233 „Dėl Kauno rajono savivaldybės teritorijos bendrojo plano 1-ojo pakeitimo koregavimo patvirtinimo“, specialiuoju planu, patvirtintu Kauno rajono savivaldybės tarybos 2009-09-07 sprendimu Nr. TS-347 „Dėl specialiojo plano tvirtinimo“ ir atsižvelgdamas į 2021-08-17 prašymą, registruotą 2021-08-17 Nr. PK-1-411:

1. K e i č i u 0,2300 ha žemės ūkio (kiti žemės ūkio paskirties žemės sklypai) žemės sklypo Kauno r. sav., Karmėlavos sen., Sergeičikų II k., kadastro Nr. 5233/0013:345, pagrindinę žemės naudojimo paskirtį į kitą, žemės naudojimo būdus – vienbučių ir dvibučių gyvenamųjų pastatų teritorijos (94 proc., 0,2165 ha), susisekimo ir inžinerinių tinklų koridorių teritorijos (6 proc., 0,0135 ha).

2. N u s t a t a u, kad statinių statyba sklype galima tik sudarius ir įvykdžius melioracijos statinių iškėlimo projektą, užtikrinant greta esančių sklypų drenažo veikimą ir išlaikant teisės aktuose numatytus atstumus nuo iškelto drenažo.

Šis įsakymas gali būti skundžiamas savo pasirinkimu Lietuvos Respublikos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Kauno rūmams (A. Mickevičiaus g. 8A, LT-44312 Kaunas) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotam asmeniui dienos.

Administracijos direktorius Šarūnas Šukevičius

Parengė

J. Budrevičienė

2021-08-31 Elektroninio dokumento nuorašas